Το δόντι μου, γαμώτο.
Γεια σου, Μέριτ.
Σκεφτήκαμε ότι ίσως κάναμε ένα λάθος.
Δεν ασκήσαμε αρκετή πίεση για να σε παρακινήσουμε.
Οπότε, σήμερα θα αυξήσουμε την πίεση.
Κυριολεκτικά.
Να δούμε αν αυτό θα φρεσκάρει τη μνήμη σου.
Θα δεις ότι το σώμα σου μπορεί να προσαρμοστεί
στην αύξηση της πίεσης του αέρα.
Αλλά θα νιώσεις λίγο άβολα.
Έλα, μια χαρά είσαι.
Αρκεί να μην έρθει κανείς να ανοίξει τους αεραγωγούς από πάνω σου.
Βέβαια,
αν συνέβαινε αυτό,
με την αύξηση της πίεσης,
τότε θα γινόταν ένα μεγάλο μπάχαλο.
Ένα μπάχαλο από εκείνα που ο νεκροθάφτης σε μαζεύει με σφουγγαρίστρα.
Δεν ξέρω κατά πόσο θα την ένιωθες.
Την άμεση εσωτερική έκρηξη.
Ελπίζω να μη χρειαστεί να μάθεις.
Σύνελθε, βρε ταγάρι.
Ναι, θα του το πω.
Θα του το πω κι αυτό.
-Τι θα μου πεις; -Δεν σηκώνετε το τηλέφωνο.
Δικαίως. Το δεύτερο τι ήταν;
Αυτό ήταν το δεύτερο.
Το πρώτο τι ήταν;
Αγνοείται ο Γουίλιαμ Λίνγκαρντ.
Από πότε;
Το 'σκασε χθες. Έσπασε το παράθυρο με μια τηλεόραση.
Χθες.
Την ώρα της συνέντευξης Τύπου.
Ενδιαφέρουσα συγκυρία, όχι;
Ναι, με έβλεπε στην τηλεόραση, και μετά την πέταξε. Πολύ ενδιαφέρουσα.
Λέτε να τον προκάλεσε η συνέντευξη Τύπου;
Εμένα με προκάλεσε, αλλά το θέμα είναι πού πάει.
Τι ώρα αγόρασε τα πατατάκια η Μέριτ;
Η συναλλαγή έγινε στις 10:22 π.μ. Λίγο αφότου έφυγαν απ' το Όμπαν.
Και μετά;
Ο Γουίλιαμ εθεάθη στο σημείο συγκέντρωσης λίγο πριν τις 11:00.
Γιατί τσακώνονταν;
Για το καπέλο του. Έπεσε στο νερό.
Προσπάθησε να κατέβει να το πιάσει.
-Έπεσε στο νερό; -Το πέταξε.
Το πήρε ο αέρας, δεν φαίνεται στο βίντεο.
Φυσούσε εκείνη τη μέρα;
Όπως και τώρα. Φυσούσε πολύ.
Κι έκανε πολύ κρύο.
Αλλά μέσα ήταν ωραία, σωστά;
Να το δανειστώ;
Γιατί;
-Ενδιαφέρον. -Ναι.
Με συγχωρείτε.
Ευχαριστώ.
Αυτές οι κάμερες μπήκαν πριν από τέσσερα χρόνια;
Ναι. Είδα το υλικό.
Η Μέριτ δεν φαίνεται πουθενά αφότου άφησε τον Γουίλιαμ.
Μάλιστα. Άρα είμαστε πάλι στο μηδέν.
Ήταν στο πλοίο και μετά δεν ήταν.
Τέλεια.
Κυρίες και κύριοι, είμαστε έτοιμοι για αποβίβαση.
Είχε καιρό να πάει στο πατρικό.
Απ' την εφηβεία.
Πήρε τα εισιτήρια το πρωί, δεν ήταν σχεδιασμένο.
-Άρα, ήταν τυχερός όποιος το έκανε. -Εννοείται.
Ποιος να ήξερε για τον καβγά, για το καπέλο
κι ότι θα ερχόταν εδώ να το βρει;
Άρα, συγκυριακό έγκλημα. Λάθος άτομο τη σωστή στιγμή;
Όχι, την παρακολουθούσαν.
Για να παρακολουθείς κάποιον μέρα νύχτα, χωρίς να σε δουν,
χρειάζεται εμπειρία.
Ή αφοσίωση, φίλε μου.
Κάποιος την είχε άχτι.
Μαύρα σύννεφα, όχι αστεία.
Η οικογένεια Λίνγκαρντ είχε ένα τεράστιο μαύρο σύννεφο
που την ακολουθούσε όπου κι αν πήγαινε.
Πρώτη φορά βλέπω τόσες κακοτυχίες
να ταλαιπωρούν μια οικογένεια.
Πρώτα πεθαίνει η μητέρα, ενώ τα παιδιά ήταν πολύ μικρά
κι ο πατέρας τους ήταν μπεκρής.
Πώς πέθανε;
Δεν είναι στον φάκελο της Λίνγκαρντ;
Τροχαίο.
Εσάς ρωτάω. Ως ντόπιος αστυνομικός, θα έχετε άποψη.
Η άποψή μου
είναι πως το συμβάν είναι στον φάκελο.
Την πήρε ο ύπνος στο τιμόνι.
-Υπάρχει αναφορά ατυχήματος; -Υπάρχει.
Στη Γλασκόβη. Εκεί που συνέβη.
-Δεν είχατε περιέργεια; -Ήταν αναπόφευκτο.
Το μαύρο σύννεφο;
Κατάμαυρο.
-Τι έκανε στη Γλασκόβη; -Δεν έχω ιδέα.
Αλλά ξέρω ότι το αγόρι στάθηκε στο ύψος των περιστάσεων.
Ήταν καλός μαθητής και αθλητής.
Καλό παιδί.
-Κι η Μέριτ; -Μπελάς.
Με το ένα πόδι στην κόλαση.
Ερχόταν συχνά εδώ.
Δεν της φαινόταν ότι θα γίνει εισαγγελέας.
Όταν βλέπεις να σπάνε το κεφάλι του αδερφού σου,
επηρεάζεσαι.
Θα μας δώσετε λεπτομέρειες για την επίθεση στον Γουίλιαμ Λίνγκαρντ;
Ο Χάρι Τζένινγκς, ντόπιος, είχε κάνει πολλές ληστείες.
Διέρρηξε το σπίτι τους, ο Γουίλιαμ κοιμόταν.
-Κι η Μέριτ; -Ήταν έξω.
Θα μαστούρωνε με κάνα παλικάρι.
Τους είχε αδυναμία, άλλωστε.
Κι αυτός που τον χτύπησε; Ο Χάρι Τζένινγκς.
Πέθανε προσπαθώντας να αποφύγει τη σύλληψη.
-Πώς πέθανε; -Πήδηξε απ' το φέρι.
Με το φέρι πήγε να το σκάσει;
Δεν τον έλεγες και φωστήρα.
Νόμιζε ότι το έσκασε. Πήραμε τον καπετάνιο.
Όταν εκείνος κι ο υποπλοίαρχος τον πλησίασαν, πήδηξε στη θάλασσα.
-Δεν θα πέθαινε κανείς από τέτοιο ύψος. -Εκτός αν ήταν μεθυσμένος.
Κι ο Χάρι Τζένινγκς σίγουρα ήταν.
Το αλκοόλ στο αίμα του ήταν κάπου ανάμεσα στο τύφλα
και εντελώς στουπί.
Παρεμπιπτόντως,
σε ποια παμπ θα βρω τον Τζέιμι Λίνγκαρντ;
Σε καμία. Έχει κόψει χρόνια το ποτό.
Τώρα μάλλον στο λιμάνι θα τον βρεις.
-Θα χαρτοπαίζει με τους άλλους ψαράδες. -Ψαρεύει;
Δεν έχουν απομείνει πολλά ψάρια,
μα εδώ το παλεύουν μέχρι να τους πάρει ο χάρος.
-Πολύ ποιητικό. -Είμαι ποιητής, ίδιος ο Ράμπι Μπερνς.
Αφού έχετε χρόνο.
Ευχαριστούμε πολύ για όσα μοιραστήκατε.
-Σε είδα στην τηλεόραση. -Ναι;
Νόμιζα ότι θα έκανες εμετό.
Με πειράζει ο σκοτσέζικος καιρός.
Δύο λεπτά σε ξέρω μόνο,
μα κάτι μου λέει ότι δεν είναι πολλά αυτά που δεν σε πειράζουν.
Γι' αυτό δεν έχει εγκληματικότητα εδώ. Τα βλέπετε όλα.
Δεν έχει εγκληματικότητα γιατί όλοι οι μαλάκες είναι στο Λονδίνο.
Το ανέφερα μόνο γιατί αναρωτιέμαι.
Τα πίστευες όσα έλεγες εκεί πέρα;
Πιστεύεις ότι θα τη βρεις;
Ειλικρινά;
Δεν ξέρω αν θα τη βρει κανείς, αλλά θα ήθελα να μάθω τι συνέβη.
Επειδή είσαι περίεργος;
Επειδή δεν χάφτω τη θεωρία του μαύρου σύννεφου.
Τι κάνεις;
Αστυνομία.
Ας μην παραβούμε κάθε κανόνα.
Συγυρισμένα.
Σε τόσο ωραίο σπιτάκι,
δεν πιστεύεις ότι θα γινόταν κάτι κακό.
Κι όμως, έγιναν άσχημα πράγματα.
Δεν το 'χετε με την ειρωνεία στη Συρία.
Πράγματι, κύριε.
Φωτογραφίες του Γουίλιαμ.
Όχι της Μέριτ.
Γιατί ήταν πάντα μεγάλη καριόλα.
Κύριε Λίνγκαρντ, αστυνομία.
-Αρχιεπιθεωρητής… -Δεν με νοιάζει.
Πώς μπαίνετε έτσι σε ξένα σπίτια;
Έχετε δίκιο, συγγνώμη.
Ήταν ανοιχτά.
Τι θέλετε εδώ;
Ανοίγουμε την έρευνα για την εξαφάνιση της κόρης σας.
-Γιατί; -Προέκυψαν νέα στοιχεία.
Τι νέα στοιχεία;
Συγγνώμη που ρωτάω, αλλά γιατί λέτε καριόλα την κόρη σας;
Γιατί ήταν.
Κι όμως, στα 24 της, εκείνη έγινε κηδεμόνας του Γουίλιαμ.
Δεν είχα πολλές επιλογές.
Θα με έσερνε στα δικαστήρια για να αποδείξει ότι ήμουν ακατάλληλος.
Δεν κάνατε ένσταση.
Δεν είμαι δικηγόρος. Πιστεύεις ότι θα είχα ελπίδες;
Είχατε και ποινικό μητρώο.
Οδήγηση υπό μέθη, 2001. Επίθεση, 2003.
Δεν είπα ότι είχε άδικο.
Πράγματι.
Ήμουν συνέχεια μεθυσμένος.
Ακόμα και στην εκκλησία.
Έκανε το σωστό.
Ήμουν ακατάλληλος.
Κι ήρθε να σας βρει 12 χρόνια μετά. Γιατί;
Δεν ήξερα ότι θα ερχόταν.
Σας το ξανάπα.
-Δεν ήθελε επαφές μαζί μου. -Πότε είδατε τον Γουίλιαμ τελευταία φορά;
Την επομένη, στο νοσοκομείο.
Αυτό ήταν; Ποτέ ξανά;
Δεν μπορούσα. Ήταν πολύ δύσκολο.
Κι ας μην είχε κανέναν μετά την εξαφάνισή της;
Ήταν πολύ καλό παιδί.
Πολύ γλυκό, πολύ έξυπνο.
Είχε πολλές προοπτικές.
Δεν άντεχα να τον βλέπω έτσι.
Προσπαθήσατε ποτέ να βρείτε τα παιδιά σας;
Γιατί να μπω στον κόπο; Εκείνη δεν ήθελε να τη βρουν.
Γι' αυτό δεν θα τη βρείτε.
Είμαι καλός στο να βρίσκω ό,τι δεν θέλει να βρεθεί.
Ναι, εκτός απ' τον αυτοέλεγχό σου.
Ευχαριστούμε, κε Λίνγκαρντ.
Με έκλεψε.
Τι έκλεψε;
Ένα κολιέ. Ήταν της Λάιλα, της μαμάς της.
Ό,τι μου είχε απομείνει από εκείνη.
Ήταν δικό μου, αλλά εκείνη το πήρε.
Ήξερε τι σήμαινε για μένα, αλλά το πήρε.
Για να με πληγώσει.
Και το κατάφερε.
Μάλιστα.
Σας ευχαριστούμε.
Η ζωή είναι από μόνη της δύσκολη.
Δεν χρειάζεται να τη χειροτερεύουν οι συγγενείς.
Έτσι.
Η μαμά σου ήξερε ότι δεν υπήρχε επιστροφή.
Προσπάθησε πολλές φορές,
αλλά δεν τη δέχονταν.
Επειδή εγώ την…
Πώς το είπαν, να δεις;
"Κατέστρεψα".
Την αποκλήρωσαν.
Της είπαν ότι αν έμενε μαζί μου, δεν θα έπαιρνε τίποτα.
Ακόμα κι όταν γεννηθήκατε εσείς.
-Δεν της μιλούσαν. -Πίστευαν ότι της έριχνες πολλά χρόνια.
Ναι, όντως.
Αλλά και 20 χρόνια νεότερος να ήμουν, τα ίδια θα πίστευαν.
Επειδή ήμουν ψαράς.
Δεν ήμουν γιατρός ή δικηγόρος.
Ή, ακόμα καλύτερα, τραπεζίτης.
Νόμιζα ότι την έσωσα απ' τους φραγκάτους του Εδιμβούργου,
οπότε ράγισε η καρδιά μου όταν άκουσα ότι την καταπίεζα.
Ότι ήταν δυστυχισμένη.
Ότι θα μας άφηνε και θα γυρνούσε σ' αυτούς.
Ήξερε ότι δεν θα τη βοηθούσαν
όσο ήταν μαζί σου.
Ναι, όσο ήταν μαζί μου.
Μα θα ερχόταν σπίτι.
Δεν θα ερχόταν.
Θα τα έβρισκαν και θα γυρνούσε.
Όχι.
Δεν θα τα έβρισκαν.
Ήθελε να αφήσουν κάτι σ' εμένα και τον Γουίλιαμ.
Δεν θα παρατούσε τα παιδιά της.
Το πιστεύεις αυτό;
Το μόνο που θέλω να σου πω είναι…
πως όσο θυμωμένη είσαι εσύ μαζί μου,
άλλο τόσο είμαι κι εγώ.
Κι ίσως αν το ξέρεις αυτό,
να πάψεις να θες πεισματικά
να με θυμώνεις ακόμα πιο πολύ.
Σ' ένα πράγμα είχες δίκιο.
Δεν την έσωσες.
Εκείνη πέθανε
προσπαθώντας να σώσει εσένα.
Μέριτ.
Μη, να χαρείς.
Άντε γαμηθείτε!
Ό,τι κι αν συνέβη στο νησί, δεν θα το βρούμε σε κανέναν φάκελο.
Όχι. Γι' αυτό θέλω να βρεις τον Γουίλιαμ.
Θέλετε να τον βρω εγώ;
Αυτό είπα.
Και θα μου το επιτρέψετε; Να τον ψάξω μόνος μου;
Υπάρχει καλύτερος απ' τον κύριο "Βρίσκω ό,τι δεν θέλει να βρεθεί";
Δεν θα 'ναι δύσκολο να τον βρω.
Πες μου κάτι.
Στην πατρίδα σου, δούλευες για τους καλούς ή τους κακούς;
Όταν μάθετε να τους ξεχωρίζετε, πείτε το και σ' εμένα.
Καληνύχτα, Γουίλιαμ.
Μπορείς να το χαμηλώσεις λίγο, γαμώτο;
-Άκου το. -Δεν μπορώ.
Μου 'χουν πεταχτεί τα τύμπανα απ' τα μάτια!
Άκου το, γαμώτο!
Είναι για εσένα κι εμένα. Για το πώς με κάνεις να νιώθω.
Δεν μπορώ να σου μιλήσω
Μπορώ να μιλάω σε όλους
Μπορώ να μιλάω…
Καλά, κατάλαβα.
Το έπιασα.
Κοίτα…
Η μαμά μάς γάμησε.
Πες το διαφορετικά.
Σκεφτόμουν εσύ κι εγώ να κάνουμε
ανακωχή.
Ανακωχή. Πώς;
Να μην μπλέκεται ο ένας στα πόδια του άλλου.
Καλό ακούγεται, αλλά ζούμε μαζί.
Μέχρι πότε;
Μέχρι να μπορείς να ζήσεις μόνος.
-Νομίζω ότι μπορώ. -Διαφωνώ.
Είσαι χάλιας ως πατέρας.
Ενώ εσύ διαπρέπεις ως γιος.
Προγονός.
Συγκριτικά με άλλους στη θέση μου, μια χαρά τα πάω.
Στόχος θα 'πρεπε να 'ναι να ανεβάσεις τον πήχη.
Ας σταματήσουμε να προσπαθούμε.
-Πες ότι είμαστε στον στρατό. -Στον στρατό;
Ναι, κι ο καθένας κάνει τις αγγαρείες του.
Πρέπει να τις κάνεις, όμως!
Εντάξει. Αν τις κάνω, θα με παρατήσεις ήσυχο;
-Όχι. -Γιατί;
Γιατί είμαι διοικητής σου, όχι σύντροφος.
Θα στρώνω το κρεβάτι.
-Θα βάζεις ακουστικά. -Εντάξει.
Ίσως να μην κάνεις κοπάνες. Τόσο πολλές.
Είναι πολύ βαρετά.
Εντάξει, κοίτα.
Εγώ θα τα κάνω όλα αυτά.
Κι εσύ απλώς προσπάθησε
να μην είσαι τόσο μεγάλος μαλάκας.
Θα προσπαθήσω.
Κανείς δεν το ήθελε αυτό. Το καταλαβαίνω.
Ας μην προσποιούμαστε ότι είναι κάτι παραπάνω από μια μέση λύση.
Εντάξει.
Καλημέρα.
Πότε άρχισες το κάπνισμα;
-Πριν από λίγο. -Έλεος!
Ήθελα μόνο να τσεκάρω πώς τα πας.
Ξέρω από προβλήματα ψυχικής υγείας.
Θα θυμάσαι ότι είχα πάθει κι εγώ μια κρισούλα.
Τι κρισούλα; Μιλούσες ακαταλαβίστικα. Ήταν πολύ κουλό.
-Όχι δα. -Κι όμως.
Ο Χάρντι το είχε πει για πλάκα.
Συμβαίνει σε όλους.
Ποιος δεν έχει πάθει μια κρίση πανικού σ' αυτόν τον απαίσιο κόσμο μας;
Ρόουζ, γαμώ το κέρατό μου.
Κόψε τις χαριτωμενιές και πες μου τι διάολο θες.
-Να… -Τι; Λέγε, γαμώτο.
Θα με έπαιρνες στο τμήμα;
Γιατί θες να 'ρθεις;
Επειδή έχω δύο χρόνια να ερευνήσω υπόθεση.
Επειδή μόνο χαρτούρα μού δίνουν.
Κι είναι καλύτερο απ' το τίποτα.
-Τι νομίζεις ότι κάνω; -Δεν ξέρω.
Ξέρω ότι σε βοηθάει ο Άκραμ.
Το πρωί ζήτησε αμάξι της υπηρεσίας.
Και;
Είναι πολίτης και κάνει έρευνες.
Είναι βοηθός μου. Με βοηθάει στην έρευνά μου.
Έτσι θα το έβλεπε η Μόιρα;
Έτσι μπράβο. Με τους εκβιασμούς παίρνεις ό,τι θες.
Το μόνο που μου έλειπε
είναι να ρουφάει άλλος ένας αέρα εδώ.
Θα αναλάβω τις παλιές πληροφορίες, θα πάρω καταθέσεις. Θα γράψω…
Αυτά τα κάνω εγώ.
-Είμαι λαγωνικό. -Τι είσαι;
Κάνω έρευνα, ψάχνω. Αυτό ξέρω να κάνω καλά.
Ο Χάρντι το ήξερε. Μόνος εκείνος με είχε καταλάβει.
-Με πήρε υπό την προστασία του. -Μη μου πεις.
Μην το λες έτσι.
Ο άνθρωπος νοσηλεύεται. Δεν βοηθάνε πολλοί χωρίς αντάλλαγμα.
Πάντα υπάρχει αντάλλαγμα.
-Καρλ, αυτό είναι αηδία. -Ο Χάρντι ήξερε τον πατέρα σου.
Ναι, εκείνος τον εκπαίδευσε.
-Δεν μου το είπε. -Δεν θα σ' το έλεγε.
Τότε, ο Χάρντι θα ήθελε σίγουρα να με πάρεις στην ομάδα, έτσι;
Μία μέρα, δοκιμαστικά.
Ευχαριστώ, Καρλ. Σ' ευχαριστώ, θα…
Σκάσε. Δεν τελείωσα.
Θα σου δώσω μία μέρα.
Αν δεν μου σπάσεις τα νεύρα ως το τέλος της μέρας, τότε ίσως…
Ίσως να το σκεφτώ.
Πού με θες;
Μοιράσου αυτό το γραφείο με τον Άκραμ.
-Θα το επισημοποιήσεις με τη Μόιρα; -Να δούμε πώς θα πάει.
Ναι, εντάξει.
Ποιος καριόλης κοιμάται στο κρεβάτι μου;
Και ποιος καριόλης τρώει τον χυλό μου;
Και ποιος καριόλης θα πάρει δρόμο
πριν φυσήξω, ξεφυσήξω και του κόψω το λαρύγγι;
Άντε.
Πώς σε λένε;
Δεν μιλάει ο σκύλος.
Πάρε δρόμο, βρε μαλάκα!
Τσακίσου και φύγε, καθυστερημένε!
Έχεις την καλοσύνη;
Μασάς πολύ δυνατά.
-Μισοφωνία. -Τι;
Είχε ο μπαμπάς μου. Είναι η ευαισθησία σε ήχους.
Εγώ έχω ευαισθησία σε ενοχλητικούς ήχους, όπως το μάσημα.
-Και το ρούφηγμα. -Συγγνώμη.
Και η φωνή σου, βασικά.
Ήσουν δεμένη με τον πατέρα σου;
Για τους δικούς μου θα πούμε;
Χέστηκα γι' αυτούς.
Για τον πατέρα σου ρωτάω. Ήσασταν δεμένοι;
Χώρισαν όταν ήμουν πέντε. Παντρεύτηκε μια οδοντίατρο.
Βασικά, τη δική του.
-Μιλάτε ακόμα; -Πού και πού.
Σε γενέθλια, γιορτές και τέτοια. Αλλά όλο και λιγότερο.
Έκανε κι άλλα παιδιά. Σε λίγο δεν θα μιλάμε καθόλου.
Δεν θα σε πείραζε;
Δεν μας δένουν πολλά, πέρα απ' το ότι με έκανε με τη μαμά.
Ας πούμε ότι δεν μιλούσατε 12 χρόνια.
Τι θα σε έκανε να θες να πας να τον δεις;
Αν ήταν άρρωστος, αν πέθαινε. Για να τον αποχαιρετήσω.
Άλλος λόγος;
Ψάχνεις γιατί πήγε η Μέριτ.
-Γιατί δεν το λες; -Θέλω να σε γνωρίσω.
Μας έπεισες!
Όχι, άλλο η Μέριτ.
Γιατί;
Ο μπαμπάς της ήταν μέθυσος, μαλάκας.
Εκείνος λέει πως δεν ήξερε ότι θα πήγαινε.
Οπότε, ίσως η απάντηση είναι απλή. Την απείλησαν και το έσκασε.
-Αυτή είναι η προφανής επιλογή. -Η θεωρία σου;
Ζητάς τη γνώμη μου;
Προφανώς θα σκέφτηκες καμιά εξυπνάδα για να μου πας κόντρα.
Για άλλο λόγο πήγε στο Μορ,
δεν είχε σχέση με τον μπαμπά της.
Μάλλον πήγε για να δει κάποιον άλλον.
Το ήξερες.
Ήταν διδακτική στιγμή.
Τι ήταν;
-Ήθελες να με διδάξεις. -Δεν διδάσκω.
Για δες, κανονικός μέντορας!
-Δεν είμαι μέντορας κανενός. -Συγκινήθηκα, Καρλ.
Τελείωσες;
Έτσι.
Αφού δεν έχουμε το κινητό της Μέριτ, ξεκίνα απ' το ημερολόγιο.
Γύρνα τρεις μήνες πίσω.
Ψάξε περίεργα ραντεβού, ανεξήγητες συναντήσεις, σημειώσεις.
Εντάξει. Αυτό σημαίνει ότι θα μείνω;
Έλεγξε τα εξτρέ. Ό,τι ξεχωρίζει, όσο μικρό κι αν είναι.
Αγορές, περίεργα μέρη που πήγε.
Οι απειλές στο μέιλ της;
Εστάλησαν από διαφορετικά ίντερνετ καφέ.
Αξίζει να δούμε αν συνέλεξε κανείς ψηφιακά μέσα.
Από εμάς, εννοώ.
Αμφιβάλλω, δεδομένου ότι δεν είχε γίνει ενδελεχής έρευνα.
Κι αυτό δημιουργεί μια νέα οπτική.
Μήπως τα σκάτωσαν σκοπίμως;
Σοβαρά τώρα;
Της ομάδας ηγείτο ο Φέργκους Ντάνμπαρ.
Ως τότε, η μεγαλύτερη υπόθεσή του ήταν το σκάνδαλο στο ξενοδοχείο Royal View.
Δεν το ξέρω.
Κατάλαβα.
Πώς πήρε ο Ντάνμπαρ την υπόθεση;
Ποιος το αποφάσισε;
Θες να ερευνήσουμε εμάς τους ίδιους;
Ναι, ελέγχουμε τους πάντες.
Αρχιεπιθεωρητή Μορκ. Πώς είσαι;
Θέλω λίστα με τους στενούς συνεργάτες της Μέριτ.
Νόμιζα ότι έπαθες έμφραγμα.
Συμπεριλαμβανομένων των δικαστών και δικηγόρων υπεράσπισης.
Έχεις τις καταθέσεις τους από τότε.
Θέλω να κάνω τις δικές μου ερωτήσεις.
Προσεκτικά, ασφαλώς.
Ξέρατε ότι δεχόταν απειλές;
Το αντίθετο θα ήταν ασυνήθιστο.
Οι συγκεκριμένες δεν σχετίζονται με υπόθεση.
Ήταν απλώς κάποιος που ήθελε να τη σκοτώσει.
Κι όχι μόνο. Ήμαρτον.
Δεν σας το είχε αναφέρει;
-Όχι, μα δεν θα το έκανε. -Λόγω έλλειψης εμπιστοσύνης;
Όχι, απλώς δεν έγινε ποτέ μία από εμάς.
Είχε την εικόνα και τον λόγο,
αλλά ήταν πάντα, όπως λένε, έξω απ' τον χορό.
Λόγω χαρακτήρα ή λόγω του πώς της φέρονταν στη δουλειά;
Χέσε μας, ρε Καρλ.
Της έδωσα πολλές ευκαιρίες. Και τη σεβόμουν.
Αλλά η Μέριτ ήθελε πάντα περισσότερα.
Ήθελε τη δουλειά σας;
Βιαζόταν, ας το θέσουμε έτσι.
Πριν από τέσσερα χρόνια αυτοκτόνησε. Και τι σκεφτήκατε;
Ότι ενέδωσε στη σκοτεινή πλευρά της.
-"Σκοτεινή"; -Είχε μυστικά.
Η απάντηση για το πού είναι τώρα, πάνω ή κάτω από τη γη,
μάλλον θα βρεθεί σ' ένα από αυτά.
Μόνο αυτό θα μου πείτε; Ότι είχε μυστικά όπως όλοι;
Μόνο αυτό ξέρω.
Και, αρχιεπιθεωρητή Μορκ,
στο μέλλον να μην ξεχνάς ότι είμαι γενικός εισαγγελέας,
όχι κανένας κακούργος που του στήνεις καρτέρι στο πάρκινγκ.
Αν θες να μιλήσουμε, πάρε στο γραφείο μου.
"Στήνεις καρτέρι". Θα το θυμάμαι αυτό.
Ξύπνα.
Ποιος είσαι εσύ, ρε;
Στον τοίχο τα βρήκες; Εσύ τον άνοιξες;
Ποιον τοίχο;
Τον τοίχο επάνω, που 'χει ανοίξει.
-Μπάτσος είσαι; -Απαντήστε στην ερώτησή μου.
Ο άλλος το έκανε.
-Ποιος άλλος; -Μπάτσος είσαι.
Αυτός;
Ναι, αυτός. Το φρικιό.
-Πού είναι; -Έχεις όπλο;
-Δεν επιτρέπεται. Ξέρω, ήταν ο μπαμπάς. -Τι να το κάνω;
Αυτός που άνοιξε τον τοίχο πού είναι τώρα;
Σιγά μη σου πω.
Πού είναι;
Πονάει, το ξέρω.
Είναι σημείο πίεσης.
Σε λίγο θα το νιώσεις πίσω απ' τα μάτια. Μετά θα κάνεις εμετό.
Το έσκασε.
Δεν ξέρουμε πού πήγε.
Ευχαριστώ πολύ.
Καλησπέρα, κα Μαρς.
Αφήστε με ήσυχη πια.
Μήπως είναι μέσα ο Γουίλιαμ;
Όχι βέβαια. Είναι στο Έγκλι Χάουζ.
Ήταν. Το έσκασε προχθές.
Γιατί νομίζετε ότι είναι εδώ;
Από κάμερα ασφαλείας πιο κάτω.
Γουίλιαμ!
Είχε μείνει για λίγο εδώ.
Θα ξέρει τον δρόμο.
Μπορεί, αλλά δεν είναι εδώ.
Θα σας πείραζε να ρίξουμε μια ματιά;
Θα με πείραζε πολύ να ρίξετε μια ματιά.
-Ο Φρεντ έκανε συλλογή. -Ο Φρεντ;
Ο πρώην μου.
Τις κρατάω γιατί με ηρεμούν.
-Δεν είστε θρήσκα; -Όχι πια.
Όχι.
Μαζί με το μωρό μας, χάθηκε κι η πίστη.
Κι ο γάμος μου μαζί.
Η δουλειά με τον Γουίλιαμ μου γέμισε ένα κενό.
Η Μέριτ έλεγε ότι παραήμουν κοντά του.
Ελπίζω να μην τη βρείτε.
-Πώς είπατε; -Καρλ.
Δεν το λέω με κακία.
Όχι;
Η Μέριτ ήταν πολύ θλιμμένη.
Όπου κι αν είναι, θα ξαλάφρωσε.
Καρλ.
Γουίλιαμ!
Κι εγώ αν μ' έβλεπα στην τηλεόραση,
θα πηδούσα απ' το παράθυρο.
Αυτό ήταν στο σπίτι; Στο κουτί στον τοίχο;
Κορμοράνος;
Ή ίσως παγοβούτι; Ελόβιο, όμως.
Ελόβιο;
Το είδες στο νερό;
Στο φέρι;
Αυτό φορούσες στο φέρι;
Ξέρει να γράφει;
Ζωγραφίζει υπέροχα. Ζωγραφίζεις υπέροχα.
Έχει αφασία.
Ζωγραφίζει, αλλά δεν γράφει.
Είδες κάποιον μ' αυτό το καπέλο στο φέρι;
Όχι στο φέρι.
Στο σπίτι.
Τον είδες στο σπίτι;
Στο σπίτι και στο φέρι;
Με τη Μέριτ;
Ξύσ' το!
Σταμάτα, μωρέ.
Και γι' αυτό σε μισούν.
Για τον συγχρονισμό σου.
Είναι Άγγλος.
Λυπάμαι πολύ.
-Σας αφήνω. -Μη φεύγεις εξαιτίας του.
Αν αργούσες λίγο, θα κάναμε σχέδια.
Τι κάνει η σύζυγος;
Πήγα στο Μορ χθες.
Μίλησα με τον Τζέιμι Λίνγκαρντ, τον πατέρα της Μέριτ.
Μη μου πεις.
Θα τον συμπαθούσες.
Γλυκύτατος.
Είπε ότι όταν ήταν μικρότερη,
δεν ήταν η έντιμη πολίτης που έγινε μετά.
Δεν είχε καμία φιλοδοξία, κανένα κίνητρο.
Ήθελε μόνο να καλοπερνάει.
Ποιος να ξέρει τι της συνέβη.
Διάβασες τον φάκελο;
Μπα. Δεν βρήκα χρόνο, έπαιζα σκουός και πήγαινα σινεμά.
Και;
Δεν ήταν σχεδιασμένο ό,τι συνέβη. Ήταν συγκυριακό έγκλημα.
-Συμφωνούμε. -Έπεσε σε λάθος άνθρωπο.
Μόνο αυτό;
Διαβάζω φάκελο κλινήρης. Τι περίμενες;
-Ωραία συνέντευξη Τύπου. -Σκάσε, ρε.
Φαινόσουν να το 'χεις.
Πάμε πάλι. Σκάσε.
Τι έγινε;
Με αιφνιδίασαν. Δεν ήμουν προετοιμασμένος.
Αλήθεια; Γιατί φάνηκε σαν να σου κόπηκαν τα πόδια.
Για σένα θα 'ταν περίπατος ένα μάτσο δημοσιογράφοι.
Δεν μπορώ να πάω περίπατο.
Θα μου φέρεις έναν υπολογιστή;
Εξαρτάται. Θα χρησιμοποιείς την αναπηρία κάθε φορά που διαφωνούμε;
Ίσως.
Αν θες βοήθεια, θα χρειαστώ υπολογιστή.
Αφού δεν μπορώ να δουλέψω κανονικά,
πρέπει να βρω άλλον τρόπο.
Θα σου φέρω.
Ναι;
Μαθαίνω ότι ο νέος σου βοηθός παριστάνει τον αστυνομικό.
Είναι αστυνομικός.
Ή ήταν. Στη Συρία.
Μόνο που, όπως σίγουρα ξέρεις, εδώ δεν είναι Συρία.
-Όχι, στη Συρία έχει λιακάδα. -Καρλ.
-Του ανέθεσα κάτι, σιγά πια. -Δουλειά του είναι να ταξινομεί.
Χαραμίζεται έτσι. Είναι καλός. Εκνευριστικός. Αλλά καλός.
Θα πάρω και τη Ρόουζ. Δεν είναι όσο χαζή φαίνεται.
Πρώτον, δεν λέγονται πια αυτά. Δεύτερον, δεν θα την πάρεις.
Πάει καλά η υπόθεση.
-Πες μου. -Όχι ακόμα.
Μάλιστα. Τότε, υποθέτω πως λες μαλακίες, ως συνήθως.
Δώσε μου τη Ρόουζ κι ένα λάπτοπ.
-Έχεις. -Ο Άκραμ, όχι.
-Δεν το χρειάζεται. -Ευχαριστώ, Μόιρα.
-Πού πας; -Στο γραφείο μου.
Μόνο που δεν πρόκειται.
Φαίνεται ότι ξεχνάς τα ραντεβού σου.
Δεν τα ξεχνάω.
Τότε, ξεχνάς ότι αυτές οι συνεδρίες είναι υποχρεωτικές
σε περιστατικά πυροβολισμών.
Θες να εξιχνιάζω υποθέσεις ή να γκρινιάζω για τα μικράτα μου;
Ανατριχιάζω όταν σε σκέφτομαι παιδί.
Πήγαινε στις συνεδρίες, αλλιώς θα σε αντικαταστήσω.
Με κάρφωσες, λοιπόν.
-Ανησυχώ για σένα. -Αυτό θα σε εκνευρίζει.
Μετά το επεισόδιό σου ανησύχησα.
Ήμουν αφυδατωμένος.
Το φαντάζομαι, μετά από τόσο ιδρώτα.
Το είδες, λοιπόν.
Πολλές φορές. Και με ήχο και χωρίς.
Έχω πάθει κρίση πανικού.
-Δεν ήταν αυτό. -Τη μέρα του γάμου.
-Πριν ή μετά; -Κατά τη διάρκεια.
-Στους όρκους. -Ωραία.
Μόνο που δεν μπορούσα να μιλήσω, οπότε δεν είπα "Δέχομαι".
Αν ήμουν θρήσκα, θα έλεγα ότι ο Θεός προσπαθούσε να με σώσει.
Αλλά, ως επιστήμονας, λέω ότι μου 'φεξε.
Σου 'φεξε;
Είχε άλλη οικογένεια στο Λιντς.
-Σύζυγο και τα λοιπά. -Υπέροχα.
Ναι.
Άπληστος μαλάκας.
Ούτε εγώ δεν θα τα κατάφερνα. Και μόνο πρακτικά, δηλαδή.
Δεν θα ήταν εύκολο. Το αναγνωρίζω στον Άλμπερτ.
Άλμπερτ;
Περίμενα ότι θα γούσταρες Τζέικ ή Λουκ.
Τέλος πάντων,
σε περίπτωση που σου ξέφυγε, σου ανοίχτηκα.
Σου έδειξα πώς γίνεται.
Ευχαριστώ. Πολύ εκπαιδευτικό.
Παρακαλώ.
Ήταν εδώ όταν ήρθαμε το πρωί.
Κάθε υπόθεση της Μέριτ Λίνγκαρντ.
Μάλιστα. Λοιπόν, κρατήστε τες καμιά βδομάδα.
Μετά δώστε τες όλες στην Εισαγγελία, εκτός απ' τις τελευταίες πέντε.
-Σοβαρά; -Θες να τις ελέγξεις όλες;
Δεν θα έπρεπε;
Μόνο αν είμαστε απελπισμένοι. Εσύ θα πας στο Μορ αύριο.
Τώρα δεν πήγατε;
Ναι, κι ήταν υπέροχα.
Είπαμε να το δεις κι εσύ.
Αλήθεια;
Μάλιστα.
Ο Χάρι Τζένινγκς χτύπησε τον Γουίλιαμ σε μια ληστεία…
-Και πέθανε προσπαθώντας να αποδράσει. -Το ξέρω.
-Για να σου δείξω ότι διάβασα. -Μου δείχνεις κάτι άλλο;
Ότι μπορείς να περιμένεις μέχρι να ολοκληρώσω.
Θέλω να πας και να πλευρίσεις έναν αστυνομικό.
Έναν Κάνινγκχαμ.
-Να τον πλευρίσω; -Ξέρεις, να τον ψαρέψεις.
Ψάχνεις κάτι συγκεκριμένο;
Για την οικογένεια, για τον Τζένινγκς,
ό,τι δεν είπε σ' εμένα, βασικά.
Γιατί δεν σ' τα είπε;
Ο Καρλ κι ο αστυνόμος ξεκίνησαν στραβά.
Απίστευτο.
Φεύγω.
Επειδή είμαι γυναίκα και πιστεύεις ότι θα τον καλοπιάσω;
-Ή επειδή είμαι καλή αστυνομικός… -Το πρώτο.
Τζάσπερ;
Μάρτιν!
Λέγε.
Τον πήρε η μητέρα του.
Άρχισε να βρίζει και να τα κάνει όλα ρημαδιό.
-Νόμιζα ότι βελτιώνεται. -Μάλλον όχι.
-Πού πήγε; -Δεν ξέρω, αλλά είχε μια βαλίτσα.
Διάολε.
Αφού δεν τσακωθήκατε… Αφού δεν διαπληκτιστήκατε…
Αφού δεν διαπληκτιστήκατε,
γιατί δεν καλέσατε ασθενοφόρο πιο πριν, κε Φιντς;
Θα είχατε καταλάβει ότι τα τραύματά της ήταν σοβαρά.
…συγκεντρωμένος.
Πολτοποιήθηκε αρκετά;
-Ναι. -Εντάξει.
Θέλει να τα κάνει όλα τέλεια.
Μόνος μου το έκανα.
-Μ' αρέσει πολύ. -Είμαι περήφανος για σένα.
Μόνος μου, αλήθεια.
Ήξερα ότι μαζί θα δημιουργούσαμε τέχνη.
Λ
Λ Χ
"Λάμδα, χι".
"Γιατί είσαι εδώ;"
Γαμώτο.
Έλα, μαμά.
Σπίτι είμαι.
Ετοιμάζομαι να βγω ραντεβού.
Όχι, δεν τον έχεις γνωρίσει, αλλά είναι πολύ καλός.
Επιτυχημένος.
Έχει δική του υπηρεσία σοφέρ.
Όχι, μαμά, δεν οδηγεί Uber. Ιδιοκτήτης είναι.
Ναι, τον λένε Ντάνιελ.
Μπούμπρι.
Ναι, μαμά, έτσι τον λένε. Λοιπόν, πρέπει να κλείσω.
Μόλις βγήκα απ' το μπάνιο. Πρέπει να σκουπιστώ. Σ' αγαπώ. Γεια.
ΛΗΣΤΕΙΑ ΟΙΚΙΑΣ ΜΟΡ
ΜΠΟΥΜΠΡΙ ΙΙ
Γαμώτο.
Υποτιτλισμός: Νότα Μουζάκη